Xheladin Murati

Xheladin Murati (Xhepçisht, Tetovë, 15 shkurt 1942) është pedagog, profesor universitar dhe ish-deputet në Parlamentin e Maqedonisë së Veriut. 

 Biografia 
Xheladin Murati është i lindur në fshatin Xhepçisht të Tetovës, më 15 shkurt 1942. Arsimin fillor e kreu në vendlindje pas së cilës vazhdoi mësimet në shkollën normale në Shkup. Studimet për pedagogji i vazhdoi vazhdoi në Fakultetin Filozofik në Shkup në vitin 1969 dhe studimet e magjistraturës në Fakultetin e Filozofisë në Beograd i përfundoi në vitin 1978. Doktoroi në fushën e shkencave pedagogjike në Universitetin e Prishtinës në vitin 1984. Fillimisht punoi si mësues në Gjimnazin e Tetovës, pastaj ishte drejtor i Entit Pedagogjik të Tetovës (Zyra për promovimin e arsimit fillor dhe parashkollorë) në Tetovë. Më vonë ishte profesor në Akademinë Pedagogjike në Shkup e pastaj nga viti 1999 profesor ordinar për lëndët e Pedagogjisë së përgjithshme dhe Metodologjia e hulumtimit pedagogjik Д-р Џеладин Мурати  2009-10-24 në Fakultetin Pedagogjik "Shën Kliment Ohridski" në Shkup. Dy mandate ishte edhe deputet në Parlamentin e Maqedonisë së VeriutСобрание на Македонија - ЏЕЛАДИН МУРАТИ, 2009-10-24, ku kreu edhe funksionin e zëvendësit të kryetarit të Kuvendit dhe anëtar i Këshillit të Sigurisë. U mor, kryesisht me çështje të pedagogjisë së përgjithshme, didaktikës, metodikës dhe metodologjisë kërkimore-shkencore, për çka dëshmojnë edhe shumë vepra të tij.

 Vepra 
Ai është autor i rreth 150 punimeve shkencore e profesionale me karakter pedagogjik, duke përfshirë edhe tekste shkollore:
 Pedagogji e përgjithshme (1998), Xheladin Murati: (1998, 2004), Pedagogjia e përgjithshme. Logos, Shkup - Prishtinë - Tiranë, ISBN 9989-601-66-6, ISBN 9989-58-108-8, ISBN 978-9989-58-108-3
 Problemet e pedagogjisë, 1992
 Naim Frashëri (Pikëpamjet edukative - arsimore), 1993
 Kontribute për arsimin, mësimdhënien dhe shkollën, 1996; 
 Aspektet e sistemit të arsimit në Republikën e Maqedonisë, 1997, etj.
 Metodologjia e hulumtimit shkencor pedagogjik, 1998, 2003
 Shkolla fillore (Problemet dhe organizimi), 2001
 Arti i të bërit politikë (2017)
 Didaktika – Metodologjia e mësimdhënies, 
 Teknologjia mësimore, 
 Pedagogjia e kohës së lire, 
 Pedagogjia shkollore,  
 Pedagogjia familjare dhe problemet e saj, 
 Komunikologjia pedagogjike, 
 Ndryshimi i arsimtarit dhe ndryshimet në shkollë, 
 Hyrje në teoritë e edukimit Z. Salihi:Xheladin Murati, personalitet emblematik i pedagogjisë shqiptare, 25 prill 2017

 Referime 

 Lidhje të jashtme 
 Biografia
Kategoria:Shqiptarë të Maqedonisë së Veriut
Kategoria:Lindje 1942
Kategoria:Njerëz nga Tetova
Kategoria:Pedagogë shqiptarë
Kategoria:Njerëz që jetojnë
Kategoria:Pedagogë nga Maqedonia e Veriut
Kategoria:Absolventët e Universitetit të Prishtinës
Kategoria:Anëtarë të Kuvendit të Maqedonisë së Veriut
Kategoria:Absolventët e Universitetit të Shkupit
Kategoria:Profesorë të Universitetit të Shkupit
Kategoria:Profesorë të Universitetit të Evropës Juglindore